Raphael Gindt
De Raphael Gindt, gebuer de 7. Mee 1993 an der Stad Lëtzebuerg, ass e lëtzebuergesche fräischaffende Kënschtler a Lokalpolitiker.

Hie bezeechent sech selwer als Urban Artist, Street Artist, Muralist, Expressionist a Surrealist, deen e Schwéierpunkt op legal Graffiti am ëffentleche Raum leet. Dofir versteet hie sech och als Kënschtler, net als Tagger. Doniewent schafft hien och op Glas, dat hien a Graffititechnik beaarbecht, souwuel als Bild wéi als Skulptur. Seng Wierker sinn niewent Lëtzebuerg, och an der Belsch, a Frankräich, an Däitschland, an Italien, am Vereenegte Kinnekräich, an den USA, um Cap Vert, a Portugal an an der Tierkei ze gesinn.
Hie schafft och mat Jugendhaiser, Schoulen, Associatiounen zesummen, wéi der Kulturfabrik, MASKéNADA, APEMH, wou hie virun allem mat Jonken Graffitiworkshoppe leet.

Zesumme mam Daniel Mac Lloyd huet hien den 29. September 2018 d'Konschtgalerie Kamellebuttek zu Esch-Uelzecht opgemaach. Donieft hunn si zwee zwou Asblen am Beräich Konscht gegrënnt. Am Januar 2019 hunn déi zwéi Kënschtler am Kamellebuttek eng eege Konschtschoul opgemaach.

Bei de Gemengewale vum 8. Oktober 2017 ass hien zu Leideleng an de Gemengerot gewielt ginn. Am Gemengerot vum 29. Januar 2019 gouf hien als Schäffe gewielt an de 14. Februar 2019 vun der Inneministesch Taina Bofferding vereedegt, nodeems den 1. Schäffen Tom Berend zeréckgetruede war.

A senger Fräizäit spillt hie Foussball an ass Golkipp.

Ausstellungen

Perséinlech
 2022 Kamellebuttek, Esch-Uelzecht
 2021 Centro de Artes e Cultura de Ponte de Sor, Portugal
 2019 Artifact, New York City
 2018 Kamellebuttek, Esch-Uelzecht
 2016 Galerie d'Art du SIT, Schëffleng
 2016 Vitralux, Lëtzebuerg
 2015 peppe parola – Art Gallery, Lëtzebuerg

Gruppenausstellungen

 2022 Nature Takes Over, Kamellebuttek, Esch-Uelzecht, Nuit de la Culture 11.-12.3. 2022, Esch 2022
 2022 FAUX PAS, CAL
 2022 Springbreak Luxembourg
 2020 Bâtiment 4, (Domaine Schlassgoart), Cueva, Esch-Uelzecht
 2020 EXPO3, Kamellebuttek, Esch-Uelzecht
 2020 FUEL BOX IV, 20 rue des Scillas, Houwald
 2019 Urban History Festival
 2019 Leidelenger Kiermes 2.0: Where Urban Art and Indie Pop meets Kniddelen and Knuppautoen!
 2019 Aal Esch, Cueva, Esch-Uelzecht
 2019 Urban Art Gallery, Springbreak Luxembourg
 2019 Femme et Féminité 2019, Sofitel Luxembourg Europe
 2018 Zeideg, Galerie Am Duerf, Steesel
 2018 FUEL BOX III, 244, Areler Strooss, Stroossen
 2018 Rossocinabro Galleria, Roum
 2018 FUEL BOX II, 244, Areler Strooss, Stroossen
 2018 Schwaartz Haus, Temporary Art Gallery, Lëtzebuerg
 2018 Jukowo - Gewënner vum Jugendkonschtpräis 2018 vun der Gemeng Déifferdeng
 2018 ARTEXPO New York | Pier 94, New York
 2018 Art City, City Concorde, Bartreng
 2017 Contemporary Venice – International Art Show, Palazzo Ca‘ Zanardi, Venedeg
 2017 PopUp Art Event by ARTichoc worldwide, Espace H2O, Déifferdeng
 2017 A'DAM INT'L ART FAIR, Beurs van Berlage, Amsterdam
 2017 PRAGUE ART COCKTAIL, Arista Art, Prag
 2017 Konscht am Minett 11, Hall Paul Wurth, Fond-de-Gras
 2017 M.A.D. Milan Biennial, Mailand
 2017 Beautiful Decay, Beetebuerg
 2017 Uecht, Cueva, Esch-Uelzecht
 2017 The Brick Lane Gallery, London
 2017 La Galerie Spiren, Stroossen
 2016 KUFA'S URBAN ART, Villerupt
 2016 FUEL BOX 301, 301 Arelerstross, Stroossen
 2016 Mash up!, Gallery UNIT, Glasgow
 2016 Zaepert, Cueva, Esch-Uelzecht
 2016 Itinérart, ZINNEMA, Anderlecht
 2014 Galerie d'Art du SIT, Schëffleng, Gewënner vun der Jugendkonschtwoch
 2014 Wäifest, Meechtem
 2013 PLANG B, Maskénada, Bouneweg
 2012 Lux Urban Culture, Diddeleng

Kuckt och 
 Lëscht vu lëtzebuergesche Konschtschafenden

Um Spaweck 

 World Wide Art Books, Important World Artists V. 3, 2018, Cover, S.50-54
 Websäit vum Raphael Gindt
 Konschtgalerie Kamellebuttek
 ArtBox vum 6.5.2017 mam Raphael Gindt
 Global Street Art
 I support Street Art
 MASKéNADA
 Transfermarkt
 Interview mam Raphael Gindt zum "raschtege Piano" fir den David Ianni

Gebuer 1993
Lëtzebuergesch Kënschtler
Lëtzebuergesch Foussballspiller
Lëtzebuergesch Lokalpolitiker